
Ministru kabineta sēdes protokollēmums

Noteikumu projekts "Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana  kopējā P&A sistēmā” 1.1.1.6. pasākuma “Zinātniskās darbības digitalizācija un  dalība Eiropas Atvērtajā zinātnes mākonī ” īstenošanas noteikumi"

· 1. Pieņemt iesniegto noteikumu projektu.
· 2. Valsts Kancelejai sagatavot noteikumu projektu parakstīšanai.
· 3. Noteikt, ka  līdz līgumam par biedrības “Augstākās izglītības un zinātnes informācijas tehnoloģijas koplietošanas pakalpojumu centrs" (turpmāk – VPC) Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana  kopējā P&A sistēmā” 1.1.1.6. pasākuma “Zinātniskās darbības digitalizācija un  dalība Eiropas Atvērtajā zinātnes mākonī” (turpmāk – 1.1.1.6.pasākums) projekta īstenošanu noslēgšanai ar Centrālo finanšu un līgumu aģentūru kā Eiropas Savienības struktūrfondu un Kohēzijas fonda sadarbības iestādi (turpmāk – sadarbības iestāde) 1.1.1.6.pasākuma ietvaros atbalstāmo darbību ātrākas īstenošanas nodrošināšanai VPC īstenotajā projektā finansējumu indikatīvi līdz 415 711 euro apmērā normatīvajos aktos noteiktajā kārtībā nodrošina no  74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", ko nodrošina Izglītības un zinātnes ministrija. Noteikt, ka šī protokollēmuma 3. punktā noteiktajā kārtībā  izmaksātais finansējums pēc līguma ar VPC par 1.1.1.6. pasākuma projekta īstenošanu noslēgšanas ir uzskatāms par avansa maksājumu 1.1.1.6. pasākuma ietvaros VPC īstenotā projekta īstenošanai un uz to tiek attiecināts ierobežojums, ka avansa maksājuma apjoms nevar pārsniegt 30 procentus no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.
· 4. Izglītības un zinātnes ministrijai nekavējoties informēt Ministru kabinetu, ja izmaksas, kas 1.1.1.6. pasākuma atlases kārtā veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Reģionālās attīstības fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem, finansiālo ietekmi, un sniegt fiskāli neitrālu priekšlikumu/aprakstu situācijas risinājumam, lai turpinātu projekta īstenošanu.
· 5. Lai nodrošinātu 1.1.1.6. pasākuma izveidoto sistēmu ilgtspēju, Izglītības un zinātnes ministrijai sadarbībā ar VPC sagatavot un izglītības un zinātnes ministram līdz 2027. gada 30. novembrim normatīvajos aktos noteiktajā kārtībā iesniegt izskatīšanai Ministru kabinetā fiskāli neitrālus priekšlikumus par 1.1.1.6. pasākuma īstenoto darbību ilgtspēju, tai skaitā EOSC nacionālā mezgla tīkla, pakalpojumu, rīku un vides pielietošanu, atbildību sadalījumu, tālāko attīstību, nepieciešamajiem resursiem un finansējuma avotiem sistēmu darbībai pēc 2029. gada 30. novembra.

